Škola u Jagodnjaku nije imala športsku dvoranu te su nedostajali kvalitetni uvjeti za realizaciju nastave tjelesne i zdravstvene kulture. Športska dvorana ima značenje ne samo za nastavu tjelesne i zdravstvene kulture nego i za izvođenje športskih, kulturno-zabavnih i drugih manifestacija što je značajno za sve žitelje mjesta. Stoga je Osječko-baranjska županija 2007. godine pokrenula izgradnju športske dvorane koja je 2009. godine u cijelosti dovršena.